### | | | | --- | --- | | | | | --- | | **Byråd** 28. juni 2016 Sagsnr. 710-2015-64871 Dok.nr. 710-2016-231259 Ruth Jensen | | 132.                Forslag til værdighedspolitik - Åbent

###

|  |  |
| --- | --- |
| Tidl. politisk behandling | BY, 31.05.16, pkt. 102 |
| Forventet sagsgang | SS-U, ØK, BY |
| Lovgrundlag | Lov om ændring af lov om social service L 105  (Værdighedspolitikker for ældreplejen) |

###

**SAGENS INDHOLD**

Byrådet skal i denne sag tage endeligt stilling til forslag
til værdighedspolitik for Favrskov Kommune efter, at politikken har været i
høring.

Sagen er en genoptagelse af Byrådets behandling af pkt. 102
31. maj 2016. Byrådet besluttede her at sende sagen i høring ved Ældrerådet og
Handicaprådet.

I forbindelse med Finansloven for 2016 blev det aftalt, at
kommunerne skal formulere en værdighedspolitik. Værdighedspolitikken
skal beskrive de overordnede værdier og prioriteringer for personlig hjælp,
omsorg og pleje m.v. på ældreområdet.

Den første værdighedspolitik
skal vedtages og offentliggøres af Byrådet senest 1. juli 2016. Fremadrettet
skal Byrådet indenfor det første år i den kommunale valgperiode tage stilling
til en ny værdighedspolitik for den kommunale ældrepleje. Værdighedspolitikken
skal offentliggøres på kommunens hjemmeside.

Ældrerådet samt øvrige relevante parter skal inddrages i
udarbejdelsen af værdighedspolitikken.

**VURDERING**

Forslaget til
værdighedspolitik bygger ovenpå den indsats, der ydes i ældreplejen i [adresse]
Kommune i dag. [adresse] af fire
områder:

· Livskvalitet og selvbestemmelse

Indsatserne
i ældreplejen skal tilrettelægges, så borgerens livskvalitet og selvbestemmelse
øges. For at understøtte dette afsættes der fx midler til ergoterapeuter på
plejecentrene, der skal stå for træning og aktiviteter. Der afsættes midler til
flere sygeplejersker, så borgeren i højere grad kan modtage behandling i
nærområdet. Udviklingen i ”Det nære sundhedsvæsen” betyder, at borgerne
kommer hurtigere hjem fra hospitalet og har behov for kvalificeret pleje på fx
korttidsafsnit eller i eget hjem. Der er desuden
fokus på forebyggelse af ensomhed og understøttelse af borgerens netværk samt udbredelse
af velfærdsteknologiske løsninger med et frisættende sigte fx videokontakt med
borgerne og gps-løsninger til demente.

· Kvalitet, tværfaglighed og sammenhæng
i plejen

Borgerne skal opleve et
sammenhængende forløb i behandling, træning og pleje. Der skal være en høj grad
af inddragelse af borgeren, både løbende og i forbindelse med ændringer i
hjælpen. Der afsættes bl.a. midler til at bevare kvaliteten i hjemmeplejen, og
der vil fortsat være fokus på at fastholde borgerens funktionsniveau i
overgangen fra rehabiliteringsforløb til ”almindelig” hjemmepleje.

· Mad og ernæring

Ældreplejen sætter fokus på en
styrkelse af ernæringsindsatsen. Samtidig reserveres der midler til at styrke
valgfriheden for borgere i eget hjem, der er visiteret til madservice, da
leverandører af varmholdt mad fremover vil kunne blive godkendt.

· En værdig død

Ældreplejen skal understøtte, at
døende borgere får en værdig, tryg og så vidt mulig smertefri afslutning på
livet. Ældreplejen skal være i tæt dialog med borgeren og eventuelle pårørende,
så der tages udgangspunkt i borgerens egne ønsker til den sidste tid. Der
afsættes derfor midler til at styrke den palliative indsats (sygepleje til
døende) og den terminale pleje (personlig pleje og praktisk hjælp til døende).

Social og Sundhed vurderer, at
forslaget til værdighedspolitik vil understøtte arbejdet i ældreplejen og være
en god overordnet værdimæssig ramme for prioriteringer på området.

Social og Sundhed har modtaget
høringssvar fra Ældrerådet og Handicaprådet, der er vedlagt som bilag.

Ældrerådet er generelt positiv overfor det udarbejdede
forslag til værdighedspolitik. Ældrerådet foreslår imidlertid, at det i afsnittet
”en værdig død” tilføjes, at døende borgere skal have mulighed for at få en *fortsat*
værdig, tryg og så vidt mulig smertefri afslutning på livet. Social og Sundhed
kan tilslutte sig dette forslag. Samtidig ønsker Ældrerådet, at der afsættes
midler til, at der kan være personale til stede hos den døende, hvis der ikke
er mulighed for en vågekone. Det kan oplyses, at behovet vurderes  i den
konkrete situation, og at fast vagt ved døende kan forekomme.

Ældrerådet ønsker endvidere, at midler, der afsættes til
ergoterapeutisk indsats skal gå til aktiviteter frem for træning. Social og
Sundhed bemærker i den forbindelse, at de afsatte midler vil gå til
aktiviteter, der styrker den aktive livsudfoldelse og som derfor retter sig mod
bevægelse, motion og andre tiltag, der giver liv på plejecentrene.

Ældrerådet finder det positivt, at der er fokus på:

·  at borgerne får mulighed for at komme ud i frisk luft hver dag

·  at borgerne kan bevare egen døgnrytme

·  at forebygge ensomhed og understøttelsen af netværk.

Ældrerådet mener desuden, at det er vigtigt, at personalet
har fokus på at anrette maden indbydende. Social og Sundhed bemærker, at
personalet fortsat vil have fokus på at skabe gode rammer for måltidet.

Af Handicaprådets høringssvar fremgår det, at værdighedspolitikken
skal rumme alle borgere. Af bemærkningerne til lovforslaget fremgår, at
kommunalbestyrelsen skal lave en værdighedspolitik for den kommunale
ældrepleje. Værdighedspolitikken er således gældende for de borgere, der
modtager ydelser fra den kommunale ældrepleje.

Handicaprådet foreslår, at ordet ”overordnede” slettes i
indledningen. Social og Sundhed bemærker, at værdighedspolitikken ifølge loven
skal beskrive de overordnede værdier og prioriteringer for personlig hjælp,
omsorg og pleje m.v. Derfor kan forslaget ikke tilsluttes.

Handicaprådet påpeger desuden, at der afsættes midler til
teknologi og ikke til ”varme hænder”. Handicaprådet har et ønske om, at der
ansættes flere sygeplejersker og social- og sundhedsassistenter. Social og
Sundhed bemærker, at der i udmøntningen af puljen til en værdig ældrepleje både
er afsat midler til teknologi og medarbejdere, fx sygeplejersker og ergoterapeuter.

**ØKONOMI**

Der er i Finansloven for 2016 på landsplan afsat 1 mia. kr.
til at understøtte udbredelsen og implementeringen af en værdighedspolitik i
kommunerne. De afsatte midler er fordelt mellem kommunerne efter en objektiv
fordelingsnøgle for udgiftsbehovet på ældreområdet. Værdighedsmilliarden er en
del af omprioriteringsbidraget, der indgår i ”Aftale om kommunernes økonomi
2016”.

[adresse] har fået tilsagn om 7,56 mio. kr. til
udbredelse og implementering af en værdighedspolitik. Midlerne ligger ud over
kommunernes budgetter for 2016 og skal gå til nye initiativer eller en
udvidelse af eksisterende.

Byrådet godkendte 23. februar 2016 udmøntningen af de ekstra
midler i 2016 til arbejdet med en værdig ældrepleje.

Disse midler kan bidrage til at understøtte udmøntningen af
værdighedspolitikken. De konkrete indsatser i værdighedspolitikken er således i
høj grad sammenhængende med Byrådets beslutning om udmøntning af de 7,56 mio.
kr. til arbejdet med en værdig ældrepleje.

**INDDRAGELSE**

Værdighedspolitikken er udarbejdet på baggrund af et
temamøde 2. februar 2016, hvor repræsentanter fra bl.a. Byrådet, Ældrerådet,
Handicaprådet, pensionistforeninger samt ledere og medarbejdere fra Social og
Sundhed deltog.

Forslaget til værdighedspolitik har været i høring hos
Ældrerådet og Handicaprådet.

**INDSTILLING**

Direktøren for Social og Sundhed indstiller til Byrådet:

1.    At forslag til værdighedspolitik godkendes.

**BESLUTNING**

***Social- og Sundhedsudvalget, 7. juni 2016:***

Fraværende:Ingen

Indstilles godkendt med få redaktionelle ændringer.

***Økonomiudvalget, 21. juni 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til værdighedspolitik | 710-2016-188976 |
| Høringssvar fra Ældrerådet vedr. værdighedspolitikken | 710-2016-203632 |
| Høringssvar fra Handicaprådet vedr. værdighedspolitiken | 710-2016-203631 |